CELEX: 32006D0721
Language: sl
Date: 2006-10-23 00:00:00
Title: 2006/721/ES: Odločba Komisije z dne 23. oktobra 2006 o odobritvi dajanja v promet likopena iz gliv Blakeslea trispora kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2006) 4973)

26.10.2006   
            
            
               SL
            
            
               Uradni list Evropske unije
            
            
               L 296/13
            
         
      ODLOČBA KOMISIJE
   
   z dne 23. oktobra 2006
   o odobritvi dajanja v promet likopena iz gliv Blakeslea trispora kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2006) 4973)
   (Besedilo v španskem jeziku je edino verodostojno)
   (2006/721/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Dne 30. oktobra 2003 je družba Vitatene Antibiotics SAU pri pristojnih organih Združenega kraljestva vložila zahtevek za dajanje v promet likopena iz Blakeslea trispora kot novega živila ali nove živilske sestavine.
            
         
               (2)
            
            
               Dne 6. aprila 2004 je pristojni organ Združenega kraljestva za ocenjevanje živil izdal začetno poročilo o oceni. V tem poročilu je prišel do ugotovitve, da so priporočene rabe likopena iz Blakeslea trispora varne za prehrano ljudi.
            
         
               (3)
            
            
               Komisija je 27. aprila 2004 vsem državam članicam poslala začetno poročilo o oceni.
            
         
               (4)
            
            
               V 60 dneh, kot je določeno v členu 6(4) Uredbe (ES) št. 258/97, so bili skladno z navedeno določbo podani obrazloženi ugovori glede trženja tega proizvoda.
            
         
               (5)
            
            
               Zato je bil 22. novembra 2004 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA je 21. aprila 2005 sprejela „Mnenje Znanstvenega odbora za dietetične izdelke, prehrano in alergije na zahtevo Komisije o zahtevku za odobritev uporabe oljne suspenzije likopena z α-tokoferolom iz Blakeslea trispora kot nove živilske sestavine“.
            
         
               (7)
            
            
               Sklepna ugotovitev mnenja je, da bi zahtevan obseg uporabe likopena iz Blakeslea trispora povzročil dodaten vnos do približno 2 mg/dnevno. Poleg tega je bilo v mnenju ugotovljeno, da ta dodaten vnos ne pomeni tveganja glede varnosti.
            
         
               (8)
            
            
               Aditivi za živila s področja uporabe Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi (2), so izključeni iz področja uporabe Uredbe (ES) št. 258/97. Ta odločba torej ne dovoljuje uporabe likopena iz Blakeslea trispora kot živilskega barvila.
            
         
               (9)
            
            
               Na podlagi začetnega poročila o oceni se ugotovi, da likopen iz Blakeslea trispora v suspenziji, ki vsebuje α-tokoferol, izpolnjuje merila iz člena 3(1) Uredbe (ES) št. 258/97.
            
         
               (10)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Likopen iz Blakeslea trispora, kot je opredeljen v Prilogi I, se lahko da v promet v Skupnosti kot nova živilska sestavina za uporabo v živilih, kot je določeno v Prilogi II.
   Člen 2
   Poimenovanje „likopen“ se navede na seznamu sestavin živil, ki vsebujejo likopen; če ni seznama sestavin, pa na oznaki proizvoda kot takega.
   Člen 3
   Ob koncu triletnega obdobja po sprejetju te odločbe družba Vitatene Antibiotics SAU Komisiji predloži podatke o skupinah živil z likopenom iz Blakeslea trispora, ki so bila dana v promet v EU, in primeren obseg uporabe tega likopena.
   Člen 4
   Ta odločba je naslovljena na družbo Vitatene Antibiotics SAU, Avd. de Antibioticos, 59-61, 24080 Leon, Španija.
   
      V Bruslju, 23. oktobra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 Europskega parlamenta in Sveta (UL L 284, 31.10.2003, str. 1).
   
      (2)  UL L 40, 11.2.1989, str. 27. Direktiva, kakor je bila nazadnje spremenjena z Uredbo (ES) št. 1882/2003.
   
      PRILOGA I
      UPORABA LIKOPENA IZ BLAKESLEA TRISPORA
      
      Opredelitev
      Proizvod, pridobljen z ekstrakcijo in kristalizacijo iz glivičnega vrenja Blakeslea trispora, se dobavlja kot 5- ali 20-odstotna suspenzija likopena v sončničnem olju z visoko vrednostjo oleinske kisline, ki vsebuje 1 % α-tokoferola v likopenu. Likopen iz Blakeslea trispora vsebuje ≥ 90 % v celoti trans-izomerov in 1 do 5 % cis-izomerov.
      Specifikacije
      Kemijski naziv likopen
      Število C.A.S. 502-65-8 (v celoti trans-likopen)
      Kemijska formula C40H56
      
      Strukturna formula 
      
         
      Molska masa 536,85
      Molekulska masa ne manj kot 95 %
      Čistost 
      
                  Imidazol
               
               
                  :
               
               
                  največ 1 mg/kg
               
            
                  Sulfatirani pepel
               
               
                  :
               
               
                  največ 1 %
               
            
                  Drugi karotenoidi
               
               
                  :
               
               
                  največ 5 %
               
            Mikotoksini:
      
                  Aflatoksin B1
               
               
                  :
               
               
                  ga ni
               
            
                  Trihotecin (T2)
               
               
                  :
               
               
                  ga ni
               
            
                  Okratoksin
               
               
                  :
               
               
                  ga ni
               
            
                  Zearaleon
               
               
                  :
               
               
                  ga ni
               
            Mikrobiologija:
      
                  Plesni
               
               
                  :
               
               
                  največ 100/g
               
            
                  Kvasovke
               
               
                  :
               
               
                  največ 100/g
               
            
                  Salmonela
               
               
                  :
               
               
                  v 25 g je ni
               
            
                  
                     Escherichia coli
                  
               
               
                  :
               
               
                  v 5 g je ni
               
            
   
      PRILOGA II
      UPORABA LIKOPENA IZ BLAKESLEA TRISPORA
      
      
                  Skupina uporabe
               
               
                  Največje dovoljene vsebnosti likopena:
               
            
                  Rumeni maščobni namazi
               
               
                  0,2–0,5 mg/100 g
               
            
                  Izdelki na osnovi mleka in mlečni izdelki
               
               
                  0,3–0,6 mg/100 g
               
            
                  Začimbe, kombinirane začimbe, pikantni dodatki k hrani, vložena zelenjava
               
               
                  0,6 mg/100 g
               
            
                  Gorčica
               
               
                  0,5 mg/100 g
               
            
                  Začinjene omake in omake iz mesnega soka
               
               
                  0,7 mg/100 g
               
            
                  Juhe in mešanice za juhe
               
               
                  0,6 mg/100 g
               
            
                  Sladkor, marmelade, džemi, sladkarije
               
               
                  0,5 mg/100 g